ჭყიპანტა

ჭყიპანტა (Silene vulgaris) — 30-80 სმ სიმაღლის მრავალწლიანი ბალახოვანი მცენარე. ხასიათდება აღმავალი, ზედა ნაწილში დატოტვილი ღეროებით. ფოთლები უკუკვერცხისებურია, მოგრძოელიფსური, ღეროს ზედა ნაწილში ნახევრად ღერომხვევია. ყვავილები შეკრებილია ქოლგისებურ ყვავილედებად. გვირგვინის ფურცლები თეთრია. იზრდება სუბალპურ სარტყელში მაღალბალახიან და ნაირბალახიან მდელოებზე. გავრცელებულია მთელ საქართველოში. გავრცელების საერთო არეალი მოიცავს კავკასიას, ყირიმს, შუა და მცირე აზიას, ირანს.

 გალერეა 

 ლიტერატურა 
 სუხიტაშვილი კ., საქართველოს ყვავილოვანი მცენარეები, თბ., 2018, გვ. 200.

კატეგორია:მიხაკისებრნი